Document ID: 31987R3987

31987R3987
L 376/20
JURNALUL OFÍCIAL AL UNIUNII EUROPENE
REGULAMENTUL (CEE) NR. 3987/87 AL COMISIEI
din 22 decembrie 1987
de modificare a unor regulamente privind punerea în aplicare a organizării comune a piețelor în sectorul ouălor și cărnii de pasăre ca urmare a introducerii nomenclaturii combinate
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2658/87 al Consiliului din 23 iulie 1987 privind nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 3985/87 (2), în special articolul 15 alineatul (1) paragraful al doilea,
având în vedere Regulamentul (CEE) nr. 3907/87 al Consiliului din 22 decembrie 1987 de modificare a Regulamentului (CEE) nr. 2777/75 privind organizarea comună a piețelor în sectorul cărnii de pasăre (3), în special articolul 2,
întrucât, în conformitate cu articolul 15 alineatul (1) paragraful al doilea din Regulamentul (CEE) nr. 2658/87, adaptările de natură tehnică a actelor comunitare privind nomenclatura combinată se efectuează de către Comisie; întrucât modificările de substanță se efectuează în conformitate cu procedura de la articolul 17 din Regulamentul (CEE) nr. 2777/75 al Consiliului (4), în temeiul articolului 2 din Regulamentul (CEE) nr. 3907/87;
întrucât Regulamentul (CEE) nr. 2771/75 al Consiliului din 29 octombrie 1975 privind organizarea comună a pieței în sectorul ouălor (5) a fost modificat prin Regulamentul (CEE) nr. 4000/87 al Comisiei (6) care a adaptat în conformitate cu nomenclatura combinată descrierile mărfurilor și numerele tarifare care apăreau în acesta;
întrucât numeroase regulamente din sectorul cărnii de pasăre și al ouălor trebuie adaptate din punct de vedere tehnic, precum și din anumite puncte de substanță referitor la sectorul cărnii de pasăre pentru a se ține seama de noua nomenclatură combinată bazată pe sistemul armonizat de desemnare și de codificare a mărfurilor și destinată să ia locul convenției din 15 decembrie 1950 privind nomenclatura pentru clasificarea mărfurilor în tarifele vamale;
întrucât, având în vedere numărul și conținutul textelor care necesită o astfel de adaptare, este necesar ca totalitatea regulamentelor ce urmează să fie adaptate să se grupeze într-un regulament unic de modificare;
întrucât măsurile prevăzute de prezentul regulament sunt conforme cu avizul Comitetului de gestionare a cărnii de pasăre și ouălor,
ADOPTĂ PREZENTUL REGULAMENT:
Articolul 1
Articolul 1 din Regulamentul (CEE) nr. 2164/72 al Comisiei (7) din 3 octombrie 1972 privind nestabilirea sumelor suplimentare pentru importurile de ouă cu coajă, de gâște și pui sacrificați provenind din Bulgaria, se înlocuiește cu textul următor:
„Articolul 1
Taxele fixate în conformitate cu articolul 3 din Regulamentele (CEE) nr. 2771/75 și (CEE) nr. 2777/75 nu se măresc cu o valoare suplimentară pentru importul următoarelor produse, originare și provenind din Bulgaria:
Cod NC
Descrierea mărfurilor
0207
Carne și organe comestibile, proaspete, refrigerate sau congelate ale păsărilor de la nr. 0105:
0207 10
-
Păsări netranșate, proaspete sau refrigerate:
- -
Găini și cocoși:
0207 10 11
- - -
jumuliți, fără intestine, cu cap și gheare, denumiți «pui 83 %»
0207 10 15
- - -
jumuliți, eviscerați, fără cap și gheare, dar cu gât, inimă, ficat și pipotă, denumiți «pui 70 %»
0207 10 19
- - -
jumuliți, eviscerați, fără cap și gheare și fără gât, inimă, ficat și pipotă, denumiți «pui 65 %» sau prezentați sub altă formă
- -
Gâște:
0207 10 71
- - -
jumulite, sângerate, neeviscerate, cu cap și gheare, denumite «gâște 82 %»
0207 10 79
- - -
jumulite, eviscerate, fără cap și gheare, cu sau fără inimă și pipotă, denumite «gâște 75 %» sau prezentate sub altă formă
-
Păsări netranșate, congelate:
0207 21
- -
Cocoși și găini:
0207 21 10
- - -
jumuliți, eviscerați, fără cap și gheare, dar cu gât, inimă, ficat și pipotă, denumiți «pui 70 %»
0207 21 90
- - -
jumuliți, eviscerați, fără cap și gheare și fără gât, inimă, ficat și pipotă, denumiți «pui 65 %» sau prezentați sub altă formă
0207 23
- -
Rațe, gâște și bibilici:
- - -
Gâște:
0207 23 51
- - - -
jumulite, sângerate, neeviscerate, cu cap și labe, denumite «gâște 82 %»
0207 23 59
- - - -
jumulite, eviscerate, fără cap și labe, cu sau fără inimă și pipotă, denumite «gâște 75 %» sau prezentate sub altă formă
0407 00
Ouă de păsări, cu coajă, proaspete, conservate sau gătite:
-
de păsări de curte:
0407 00 30
- -
altele (decât ouăle pentru incubație)”
Articolul 2
Anexa la Regulamentul (CEE) nr. 572/73 al Comisiei din 25 februarie 1973 de stabilire a listei de produse din sectorul ouălor și cărnii de pasăre care beneficiază de regimul de stabilire în avans a restituirilor la export (8), astfel cum a fost modificat ultima dată prin Regulamentul (CEE) nr. 1916/86 (9), se înlocuiește cu anexa I la prezentul regulament.
Articolul 3
La articolul 1 din Regulamentul (CEE) nr. 2782/75 al Consiliului din 29 octombrie 1975 privind producția și comercializarea ouălor pentru incubație și a puilor de fermă (10), astfel cum a fost modificat ultima dată prin Regulamentul (CEE) nr. 3494/86 (11), alineatul (1) și partea introductivă a alineatului (2) se înlocuiesc cu următorul text:
„(1) Ouă pentru incubație: ouăle de păsări de curte, de la subpozițiile 0407 00 11 și 0407 00 19 din nomenclatura combinată, destinate producției de pui, diferențiate după specie, categorie și tip și identificate în conformitate cu prezentul regulament.
(2) Pui: păsările de curte vii a căror greutate nu depășește 185 de grame, de la subpozițiile 0105 11 și 0105 19 din nomenclatura combinată, din următoarele categorii:”
Articolul 4
Partea introductivă a articolului 1 din Regulamentul (CEE) nr. 109/80 al Comisiei din 18 ianuarie 1980 privind aplicarea celei mai mici rate pentru restituirile la exportul unor produse din sectoarele ouălor și cărnii de pasăre (12), astfel cum a fost modificat ultima dată prin Regulamentul (CEE) nr. 1475/80 (13), se înlocuiește cu următorul text:
„Nestabilirea unei restituiri pentru produsele relevante de la subpozițiile 0105 11 și 0105 19 și de la pozițiile 0207 (exceptând subpozițiile 0207 31, 0207 39 90 și 0207 50), 0407 și 0408 din nomenclatura combinată și exportate în Statele Unite ale Americii, nu se ia în considerare:”
Articolul 5
Anexa la Regulamentul (CEE) nr. 3652/81 al Comisiei din 18 decembrie 1981 de punere în aplicare a regimului de certificate de stabilire în avans a restituirilor în sectorul cărnii de pasăre și al ouălor (14), astfel cum a fost modificat ultima dată prin Regulamentul (CEE) nr. 1917/1986 (15), se înlocuiește cu anexa II la prezentul regulament.
Articolul 6
Prezentul regulament intră în vigoare la 1 ianuarie 1988.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 1987.

Labels: 3
17
6